**Tramvaj zvani želja**

**Prva scena**

Ova interesantna drama počinje tako što Junis i jedna crnkinja pričaju na stepeništu ispred zgrade u kome živi Junis, Stenli i Stela. Stenli i Mič se pojavljuju iza ugla zgrade i Steli dobacuje Steli paket mesa i obaveštava je da ide na kuglanje. Stela odlučuje da im se pridruži. Nakon izvesnog vremana, pojavljuje se Blanš sa svojim koferom, izgledajući veoma zbunjeno, izgubljeno i nesigurno. Tako izgubljena, prilazi do Junis da bi saznala da li je na pravoj adresi i da li tu živi njena sestra Stela. Kada sazna da je stigla na pravo mesto, Junis je vodi do stana porodice Kovalski, a crnkinja odlučuje da ode i pozove Stelu i Stenlija da se vrate kući. Blanš traži da je ostavi samu da bi mogla na miru da osmotri stan. Čim je videla da je sama, Blanš odlučuje da sipa malo skoča. Vraća flašu u orman i čisti svoju času. Kada se Stela vrati kući i radosno sesusretnu, Blanš odmah kritikuje stan u kome živi, braneći se da nije alkoholičar iako traži da dobije još jedno piće i, sva, tako histerična i nervozna, užurbano i nesigurno, izjavljuje Steli da je izgubila sve što je imala, Belle Reve – njihovo porodično imanje. Stenli se vraća kući, veoma je opušten i direktan sa Blanš u razgovoru koji imaju dok je Stela još u toaletu.

**Druga scena**

Stenli dovodi svoje društvo u stan da bi igrali poker, dok Stela odvodi Blanš u francusku četvrt Nju Orleansa. Stela nalazi vremena da nasamo popriča sa Stenlijem, i da mu ispriča o tome kako je Blanš izgubila Belle Reve i traži od njega da bude fin prema njoj i da joj ne govori o prinovi koju će dobiti. Stenlija interesuju samo pare od prodaje imanja i zaključuje da je Blanšino veoma nestablino ponašanje samo jedan od načina kako ona pokušava da prikrije svoju prevaru. On takođe spominje i nešto što se zove Napoleonov Kodeks (Muž i žena dele sve materijalne stvari koje poseduju) i traži da vidi papire od prodaje kao dokaz da ih nije Blanš prevarila i nasamarila. Kopajući po Blanšinom koferu, pod izgovorom da traži te papire, Stenli komentariše njene veoma skupocene haljine i nije mu jasno kako bi jedna obična profesorka engleskog, moglada se bi prijušti takav luksuz i bogatstvo samo od njene late. Blanš izlazi iz kupatila i traži od Stele da ide do prodavnice da joj donese kolu. Kada Stela ode, ona i Stenli se raspravljalju oko papira, ali mu na kraju predaje papire na kome se vide da je Belle Reve izgubljen zbog prevelikih dugova. U celoj konfuziji svađe, i u celom prepiranju, Stenli nalazi trenutak kada saopštava Blanši da čekaju bebu. Stela se vraća iz prodavnice, momci već stižu za poker i njih dve odlaze u grad.

**Treća scena**

Oko 2 ujutru, momci idalje igraju poker, možemo videti da su malo više popili iz njihovog agresivnog ponašanja. Stenli je glavni za stolom dok Mič pokazuje najviše saosećajnosti, razmišljajući da li treba da se vrati bolesnoj majci koja ga čeka kod kuće. Stela i Blanš se vraćaju. Niko ne pokazuje preteranu pažnju i interesovanje prema Blanš i kada Stela kaže da je kasno i da treba da odu, Stenli joj govori da ide gore kod komšinice. Blanš odlazi u kupatilo i Stela joj se pridružuje u drugom delu stana. Mič, kome kako saznajemo se dopada Blanš, im se pridružuje na neko vreme i kad ode, Blanš komentariše kako je drugačiji od ostalih. Mič opet preskače ruku da bi pričao sa Blanšom koja pali radio. Stenli, pijan i ljut, ustaje i izbacuje radio kroz prozor. Stela i on se žestoko posvađaju, Stela beži kod komšinice. Dok momci pokušavaju da ga umire i otreznu, uzimaju svoje dobitke i užurbano odlaze svojim kućama. Stenli posle nekog vremena krene da doziva svoju ženu nazad, ali ona ne silazi. Izlazi iz stana, uzrujan, pijan i polu go i nastavlja da se dere i da je moli da se vrati. Stela napokon odlučuje da siđe i on se baca na kolena. Vraćaju se u svoj stan zajedno, a Blanš, izlazeći is Junisevog stana, ugleda Miča, koji joj objašnjava da se ne brine. Omađijana njegovom dobrotom i osećajnošću, provodi sa njim ostatak noći.

**Četvrta scena**

Jutro nakon svađe, i burne- neprospavane noći, Blanš je zaprepašćena što saznaje da se Stela posle svega, oseća divno. Blanš napada Stelu u potrazi za objašnjenjem kako može da živi sa čovekom kao što je Stenli, tako agresivan i bezosećajan – čovek koga vode njegovi životinjski nagoni. Stela odgovara da je srećna sa njim, i da ga voli takvog kakav je. I da je oduvek bio tako, agresivan, i obajašnjava joj da je to prosto loša navika na koju čovek mora da se navikne. Govori joj da pravi problem ni od čega i da njena fizička privlačnost prema njemu čini sve ostalo nebitnim. Stenli ulazi u stan nečujno zbog zvuka koji prolazeći voz pravi i prisluškuje ih. Čuje kako ga Blanš opisuje kao običnog primitivca i, opet zbog buke koju pravi taj voz, izlazi nečujno da bi se opet vratio u stan, praveći puno buke da bi ga čule obe. Stela dotrčava u njegov zagrljaj, a on se podlo i prezirno smeši Blanš.

**Peta scena**

Peta scena počinje ustanu, Blanš se smeje zbog pisma koje je napisala Šepu Hantleju, on je njen bogati prijatelj. Dok Steli ta cela situacija nije nimalo smešna. U stanu iznad njih čuje se svađa Junis i Stiva, i može se zaključiti da je izbila tuča. Junis istrčava napolje, preteći da će istog trenutka pozvati policiju. Stenli, koji se upravo vratio kući, vidi Junis i kaže devojkama da je otišla u bar na piće, ne po policiju. Stiv silazi dole sa modricom na čelu i pita gde je Junis, Stenli mu odgovara i on odlazi kod nje. U stanu, Blanš i Stenli imaju veoma napet razgovor. Ona diskretno vređa njegov socijalni stalež i poreklo, kroz nešto što bi mogli biti komplimenti a on je izrazito bezobrazan prema njoj. On joj prepričava kako je, preko jednog druga iz Laurel, Misisipija, saznao da je ona bila veoma česti posetilac jednog hotela koji ima veoma lošu reputaciju. Ona uvređeno negira njegovu tvrdnju, a on odgovara da će proveriti celu priču još jednom. On odlazi u bar i poziva Stelu da mu se pridruži. Stiv i Junis se vraćaju. Blanš je duboko potresena posle razgovora sa Stenlijem, trese se i insistira da joj Stela naspe alkohol. Govori Steli da je nervozna zbog sastanka sa Mičom koji treba da ima i da neće da spava sa njim jer ga ne bi poštovala i izugbio bi interesovanje. Tvrdi da očajnički želi da bude sa njim i da joj on treba u životu. Stela govori da će sve biti uredu i odlazi u bar kod Stenlija, zajedno sa pomirenim Junisom i Stivom. Mič dolazi sa buketom cveća.

**Šesta scena**

Mič i Blanš dolaze nazad u stan nakon svog izlazka u zabavni park Pončartrejn. Blanš je iscrpljena, Mič je opterećen osećajem krivice da nije bio dovoljno dobar i veseo. Blanš pokušava da održi iluziju staromodne žene, insistirajući da Mič ne pokušava preterano da joj se nabacuje iako mu izjavljuje da mu se sviđa. Raspituje se kako je on upoznao Stenlija, i saznajemo da su se upoznali u vojsci. Obna nastavlja pokušavajući da sayna šta Stenli stvarno misli o njoj, iako je ubeđena da on nju mrzi. Mič tvrdi da je Stenli jednostavno ne razume, a ona idalje tvrdi da pokušava da je uništi. On prekida njen histeričan napad na Stenlija menjajući temu pita je koliko godina ima. Na sve načine pokušava da izbegne to pitanje, priča Miču priču o njenom prvom mužu koji se ubio jer je ona, videvši ga u krevetu sa muškarcem pa zatim, par sati kasnije, u kazinu, pijana, rekla da je odvratan i da ga se gadi. Mič je teši dok plače, i, na samom kraju, poljupcem i izjavama ljubavi završavaju lepo provedenu večeru.

**Sedma scena**

Naravno, Blanš se opet kupa, dok Stela sređuje stan. Stenli ulazi unutra i Stela mu govori da je danas Blanšev rođendan. Stenli joj govori da sedne i da ima nešto važno da joj ispriča. Prepričava joj da je saznao preko jednog svog druga da Blanš ima veoma ozloglašenu reputaciju u svom gradu Laurel. Hotel Flamingo, poznat kao mesto gde se svašta nešto dešava, je, nakon izvesnog vremena, tražio da se Blanš više nikad ne vrati tamo jer se pročulo šta je sve tamo radila, i to je bilo, izgleda, previše nemoralno čak i za mesto kao što je taj hotel. Ubeđen da je Blanš dobila otkaz jer je imala odnos čak i sa jednim svojim učenikom. I saopštava joj da je samo zbog toga bila primorena da dođe ovde kod njih i da ne planira nikada tamo da se vrati. Stela nije skroz ubeđena u istinost te priče, tvrdeći da njen prošli brak jeste imao veliki uticaj na nju i njeno psihičko stanje i da to može da bude jedini razlog njenog čudnog ponašanja. Ali da cela ta priča nije istinita. Blanš izlazi iz kupatila dobro raspoložena, ali to se ubrzo menja kada ugleda Stenlijevu facu dok prolazi pored nje.

**Osma scena**

Nakon samo 45minuta, Stenli, Blanš i Stela sede za stolom i ‘slave’ njen rođendan. Mičevo mesto ostalo je prazno. U pokušaju da razveseli situaciju, Stela insistira da Blanš ispriča neki dpbar vic. Cela rođendanska proslava se završava tako što Stenli besan razbija svoj tanjir i Stela brizne u plač. Blanš je pita šta se desilo malo pre, Stela uporno tvrda da se ništa nije dogodilo. Blanš počinje da se nervira zbog Stelinog sažaljenja i govori joj da prestane da se brine oko nje. Stenli se nervira jer priča na telefonu a ona mu smeta i govori joj da ućuti. Svi se vraćaju zajedno za sto i Stenli im saopštava da ima poklon za Blanš. Ushićena, Blanš uzima kovertu, ali se ubrzo razočara kada vidi da je dobila jednosmernu kartu za Laurel. Probajući da odglumi sreću, ali se rasplače i brzo otrči u spavaću sobu, zatim ponovo u kupatilo. Stenli, sav zadovoljan svojim postupkom, se sprema da ide na kuglanje sa svojim prijateljima. Stela ga pita zašto je tako grub prema Blanš i da nije zaslužna takvog ponašanja. Stenli joj objašnjava kako je sve bilo super pre nego što se ona pojavila, i dok priča, Stelin stav i ponašanje se drastično menja. Posle kratkog vremena, Stela se hvata za stomak i traži da je hitno odvedu u bolnicu.

**Deveta scena**

Blanš sedi za stolom kraj svoje flaše skoča i naravno, svoje pune čaše. U njenoj glavi je spora muzika. Čuje se zvono na vratima i Mič se konačno pojavljuje i muzika prestaje. Ona ga, iz šale, grdi što se nije pojavio za njen rođendan ali on ne obraćajući pažnju, prolazi pored nje i seda u fotelju. Blanš pokušava da sazna zašto je tako neraspoložen, ali joj to ne polazi za rukom. Polka opet počinje, izjavljuje da uvek prestane sa zvukom pucnjave; Miča to samo nervira jer ne shvata i nema strpljenja za njenu strepnju. Uzima flašu, praveći se luda, kao da ju je tek sada primetila. Mič kaže da se Stenli celo leto žalio da je na kvarnjaka popila sav njegov dragoceni alkohol. I saopštava joj da hoće da je vidi u punom svetlu i da želi samo realnost.

Blanš histerično priča da je to upravo to što njoj ne treba, da njoj treba samo magija. Mič onda polako krene da priča sve što je njemu Stenli ispričao za nju i njenu prošlost i da nikako ne može da joj oprosti to što ga je tako lagala, glumeći neku finoću. Blanš tužno saopštava da je on njena poslednja nada da se vrati na pravi put, da vodi normalan život. Blanš počinje naglas da govori svoje misli dok on sedi, ćuti i samo sluša. Mič ustaje i prilazi joj, govoreći da sada želi to što je čekao celo leto. Ona mu odgovara da prvo mora da se oženi sa njom, a on da ne može da živi sa njegovom majkom. Blanš mu govori da izađe iz stana, sto on posle izvesnog vremena i učini.

**Deseta scena**

Nakon Mičevog odlazka, Blanš ostaje sama u stanu i nastavlja sa pićem. Nakon par sati, kada je već popriličnopijana, Stenli se vraća u stan, isto veoma pijan, jer su mu lekari rekli da se Stela neće poroditi do sutra i da može da ide kući da se odmori. Stenli joj nudi pivo da proslave dobre vesti - buduće rođenje njegovog deteta. Blanš počinje da mu priča kako se Mič vratio sa ružama da bi mu ona oprostila što je verovao u laži koje mu je on ispričao, ali Stenli je pita da li je to bilo pre ili posle pisanja njenog telegrama Šepu. Blanš se tu zbunjuje i Stenli, videvši to, počinje da joj urušuje iluzije, taj svet laži koje je stvorila, deo po deo, da bi, na kraju, rekao da je razgovarao sa Mičom i da zna šta se desilo. Zle senke počinju da se stvaraju i da igraju na zidovima oko njih, prateći nervozne i zbunjene pokrete Blanša. Opisuje se scena između prostituke, pijanca i policajca koji se dešava napolju. Dok zvuci đungle postaju sve glasniji, Stenli prilazi prema Blanš i nasrće na nju. Nigde ne saznajemo šta joj tačno radi, ali mislimo da je silovanje u pitanju.

**Jedanaesta scena**

I na samom kraju ove izvrsne drame, opisuje se dolazak doktora i njegovih asistenata iz ludnice po Blanš koja je, nakon silovanja, psihički totalno slomljena. Momci igraju poker i ne pridaju mnogo pažnje doktoru, Junis i Stela pripremaju Blanš za njen konačan odlazak. Stela ne prihvata njenu priču o tome šta joj je Stenli uradio, i priča joj da laže što je još više povređuje. Kada lekari odu sa njom, nova igra pokera počinje i kao da se ništa nije ni desilo, kao da nije ni postojala. Već je zaboravljena!

2, 307 reči